Mouxy

Mouxyer en kommune i departementet Savoie i regionen Auvergne-Rhône-Alpes sørøst i Frankrike. Byen ligger i nærheten av Aix-les-Bains.


== Navn og etymologi ==
Mouxy betyr trolig «området til en Mustius». «Mustius» stammer fra begrepet «musciacus», som har gitt sitt navn til flere franske byer som for eksempel Moissac.


== Historie ==
Mouxy's utvikling er knyttet til den generelle utviklingen av Savoie, og i særdeleshet til byen Aix-les-Bains, kjent for sine varme kilder og nærhet til Bourgetsjøen.
Mouxy har historisk vært et viktig knutepunkt mellom Aix-les-Bains, som ligger i dalbunnen rett nedenfor, og Mont Revard, hvor det første alpine skisenteret i Frankrike ble etablert i 1908. Skimulighetene bidro til at det ble bygget en tannstangbane mellom Aix-les-Bains og Mont Revard, med stoppested i Mouxy. Banen var i drift fra 1892 til 1937. Banen var i alt 9 km lang, med en samlet høydestigning på 900 meter. Turen tok i alt 75 minutter. Etter hvert ble tannstangbanen ansett som et utilstrekkelig fremkomstmiddel for alpinistene. I 1935 ble det satt i drift en gondolbane mellom Mouxy og Mont Revard, som kun brukte 7 minutter på å nå toppen. Utviklingen av veinettet opp til Mont Revard gjorde etter hvert også gondolbanen overflødig. Gondolbanen var i drift frem til vintersesongen 1968/69, og ble demontert i 1975. 


== Naturgitte forhold ==


=== Geologi ===


=== Klima ===
Klimaet i Mouxy er som i Savoie forøvrig preget av nærheten til fjellene. Vintrene er gjennomgående kalde, og dstore mengder med snø er ikke et ukjent fenomen. Vinteren 2007-2008 karakteriserte seg imidlertid ved at det ikke falt noe snø i det hele tatt. Gjennomsnittstemperaturen i januar er om lag 3 grader. Somrene er derimot varme, med en gjennomsnittlig maksimaltemperatur på cirka 25 grader.


=== Geografi ===
Mouxy ligger nedenfor fjellet Mont Revard (1563 m.) og sprer seg over 6,28 km². Høyden varierer mellom 349 og 1530 meter.
Mouxy ligger over den største naturlige innsjøen i Frankrike, Bourgetsjøen, og gir en utsikt over alle fjellene rundt, blant andre:

Croix du Nivolet;
Massif de la Chartreuse;
Mont Granier;
Dent du Chat;
Massif des Bauges;Etter Aix-les-Bains er de nærmeste byene Annecy, 30 km nordover, og Chambéry, 15 km sørover.


=== Grønne områder og planter ===
Til tross for en markert befolkningsvekst de siste årene, preges Mouxy fremdeles av grønne områder med gode turmuligheter, med merkede løyper til Mont Revard.
Motorvei A41 fra Genève til Grenoble krysser Mouxy i retning nord-sør.
Mouxy kjennetegnes ved en rekke landbruksarealer, hvor det blant annet dyrkes mais og poteter. Det lages også rød- og hvitvin i Mouxy, men ikke i stor målestokk og i liten grad for salg.


== Demografi ==
Innbyggere i Mouxy blir kalt "Moussardes" og "Moussards".


== Attraksjoner ==

Tannstangbane-stasjonen
Gondolbanestasjonen (bygget i Art deco
Mouxy kirke (St. Jacques le Majeur)
Prestegården (fra slutten av 19ende århundre, arbeidene ble ferdigstilt 1899)
Sankt Viktor-kapellet
Kapellet Notre Dame des Neiges
Kors
Vaskeplasser
Ovner


== Referanser ==


== Eksterne lenker ==
Offisielt nettsted 
(en) Mouxy – kategori av bilder, video eller lyd på Commons 
Kommunedata INSEE